
A népzene és a műzene kapcsolata

A dolgozatom témájául a népzene és a műzene kapcsolatának elemzését választottam.
Meglehetősen kiterjedt témáról van szó, mind az időegységet, mind az irodalmat tekintve. Emiatt döntöttem úgy, hogy a 17. századra koncentrálok. Egészen pontosan szeretném nagyító alá helyezni a Starck Virginál könyvet, s egy abban található általam kiválasztott, feltehetően népi eredetű táncdallamot.
A népzene és a műzene szinte elválaszthatatlan egységet alkot, hisz egészen korai idők óta találkozhatunk ismerős műzenei dallamokkal pl. a csángók népdalai között és fordítva. Ennek pontosabb feltárására és megvizsgálására készülök a hangszeres zene szempontjából. E mellett pedig megvizsgálom a népi és klasszikus furulya felépítését, különbségeit, és hasonlóságait. 



